Дядо Пънч
Как се става баба Меца

chitanka.info

Мама много ме обича —

все „мецанка“ ме нарича.

„Хапвай си, мецанке мила!

Яденето дава сила.“

А пък аз й казвам: „Майче,

ако съм мецанка, знай че

ям ли много ще порасна

мечка едра и опасна

и тогава — страшно гладна,

първо тебе ще нападна!“

Мама кротко ми се кара:

„Да, но яж сега попара,

че от мравчица такава

трудно баба Меца става!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.